Васіль Шалашоў прымаў удзел у многіх баявых дзеяннях на тэрыторыі Афганістана, у тым ліку – у аперацыях “Памір” і “Поўнач-88”. У верасні 1988 года ён кіраваў групай агнямётчыкаў падчас баявых дзеянняў ва ўездзе Пагман. Быў знішчаны склад боепрыпасаў, тры кулямётныя кропкі. Васіль Аляксандравіч, рызыкуючы жыццём, зрабіў 17 рэйсаў па маршруце Кабул – Хайратон – Кабул. Дзевяць раз калоны былі абстраляны рэактыўнымі снарадамі. У снежні 1988г. калона, якую суправаджаў маёр Шалашоў, ля населенага пункта Карабаг была абстраляна з мінамётаў. Толькі дзякуючы імгненна прынятым правільным рашэнням Васіля Аляксандравіча, асабовы састаў і тэхніка не пацярпелі.